28/05/2015 | Administración LocalMunicipal
Porto do Son
Información pública

Aprobación da convocatoria e bases reguladoras do concurso de carteis “Feira Celta 2015” A Alcaldía do Concello de Porto do Son, en data 15 de maio de 2015, aprobou a convocatoria e as bases reguladoras do concurso de carteis “Feira Celta 2015” do Concello de Porto do Son, e que son do seguinte teor literal: BASES PARA O CONCURSO DE CARTEIS “FEIRA CELTA 2015” 1.–O presente Concurso ten como obxecto a elección do cartel oficial da Feira Celta 2015. O cartel deberá ter unha temática relacionada co mundo celta, castrexo e a súa vinculación destes coa nosa feira e o noso Concello.2.–O formato do cartel será de sesenta e cinco centímetros de alto por cincuenta de ancho. Levará o seguinte texto: Feira Celta 2015 Porto do Son 24, 25 e 26 de xullo Os traballos deberán ir montados sobre un soporte ríxido para a súa valoración polo xurado e a súa posible exposición posterior, e presentaranse convenientemente embalados (deberase entregar tamén en formato dixital). Non se admitirán carteis con erros ou que cambien o sentido da información.3.–Poderán participar autores nacionais e estranxeiros, cun máximo dunha obra orixinal e inédita de técnica libre.4.–O prazo de admisión dos traballos será ata o 18 de xuño (incluído). 5.–Os traballos presentaranse: ● No Rexistro do Concello, de luns a venres, en horario de 9.00 a 14.00 horas ou ben ● Por correo certificado en cuxo suposto presentarase nas oficinas de Correos a sobre aberto para ser datadas e seladas polo funcionario de Correos antes de ser remitidas. Os participantes no concurso deberán enviar a instancia que teña o selo da Oficina de Correos, sen que poida admitirse pasado o prazo de presentación de instancias. Todos aqueles que se decanten por esta opción deberán remitir un Fax no prazo de admisión dos traballos (ata o 18 de xuño) ao 981767758.7.–Os carteis presentaranse sen sinatura do autor e baixo un lema, que aparecerá escrito na parte traseira do cartel. A autoría do cartel non poderá facerse pública en ningún momento do proceso do concurso. Xunto ao cartel deberá entregarse un sobre pechado en cuxo exterior figurará o lema do cartel. No interior deberá constar o nome e apelidos do autor, enderezo, número de teléfono, fotocopia do documento nacional de identidade, un breve currículo profesional do autor, unha declaración firmada na que o autor indique que a obra presentada é orixinal e inédita e unha declaración expresa de coñecemento e aceptación das bases (ver anexo I). 8.–A organización non se fai responsable dos extravíos ou danos que poidan sufrir as obras presentadas no Concurso.9.–Os gastos de envío e devolución das obras serán por conta dos concursantes.10.–Transcorrido o prazo de trinta días hábiles dende a resolución do concurso, sen que os autores dos traballos non seleccionados os recollan, entenderase que renuncian aos mesmos. O Concello de Porto do Son poderá dispoñer libremente deles, sen recoñecer dereitos de reclamación ou indemnización de ningunha clase. Para a devolución do cartel (sempre por conta do concursante) deberán poñerse en contacto coa Oficina de Cultura do Concello de Porto do Son.11.–O Concello de Porto do Son resérvase a facultade de insertar o escudo do Concello no cartel anunciador e de modificar ou substituír o escudo que apareza no orixinal, así como de variar o emprazamento do mesmo na composición definitiva do cartel premiado.12.–O Xurado estará composto por persoal de recoñecido prestixio no ámbito cultural que seleccionará a obra gañadora. O gañador darase a coñecer na páxina web unha vez finalizado o prazo establecido.14.–Establécese un único premio dotado con 300 euros. Pedirase o número de conta ao único gañador do concurso para facer efectivo o pagamento. O resultado do concurso será comunicado persoalmente ao gañador e publicarase na páxina web do Concello, televisión local e prensa escrita.15.–Mediante o pago do premio, o Concello de Porto do Son adquire o cartel gañador e o autor cede a obra ao Concello que adquire a totalidade dos dereitos de propiedade intelectual inherentes á obra premiada e poderase libremente proceder á reprodución, distribución, comunicación pública e transformación segundo o prazo sinalado no artigo 26 do texto refundido da Lei de Propiedade Intelectual, tendo dereito a expresar a obra por calquera medio ou soporte tanxible, ou intanxible, comprendendo, todas e cada unha das modalidades de explotación, incluíndose os dereitos de reprodución en calquera soporte ou formato, así como os dereitos de distribución e comunicación pública da obra, para a súa explotación comercial en todo o mundo. Queda expresamente incluída a emisión e transmisión online das obras e a súa posta a disposición a través das redes dixitais interactivas, tipo Internet.16.–O Concello poderá organizar (ou organizará, no seu caso) unha exposición cos traballos presentados. Esta decisión comunicarase aos autores e haberá de prazo un mes para retirar as obras dende o remate da exposición. Transcorrido ese prazo pasarán á propiedade do Concello xunto con todos os dereitos de propiedade intelectual inherente ás mesmas. Os autores das obras exhibidas que non obtiveran premio algún non terán dereito a contraprestación económica algunha, aínda que na exposición indicarase a súa autoría.17.–A participación neste Concurso supón a plena aceptación das presentes bases e a conformidade coas decisións do Xurado. ANEXO I D./D.ª ………………………………….……………, con DNI ……………, en nome propio ou en representación de D./D.ª ……………………………………………., con enderezo para notificacións en ……….……….…………., teléfono ………………… e correo electrónico …………………………………. EXPÓN: Que tivo coñecemento da convocatoria do “Concurso de Carteis Feira Celta 2015” convocado polo Concello de Porto do Son. SOLICITA: Participar no “Concurso de Carteis Feira Celta 2015”, para o que declara de xeito responsable: a) Que coñece a acepta íntegra e expresamente as bases que rexen o “Concurso de Carteis Feira Celta 2015” b) Que a obra que presenta ao concurso e que ten o lema “…………….…………….” é orixinal e inédita. (Lugar, data e sinatura).” Contra este acto, que pon fin á vía administrativa, poderá interpoñerse con carácter potestativo recurso de reposición ante o alcalde-presidente no prazo dun mes ou ben directamente recurso contencioso-administrativo perante o Xulgado do Contencioso-Administrativo, no prazo de dous meses. Contra a resolución do recurso de reposición poderá interporse recurso contencioso- administrativo no prazo de dous meses, a contar dende o día seguinte ao de notificación da resolución expresa do recurso de reposición, ou nos seis meses seguintes ao da súa interposición, se non existira resolución expresa, todo iso en virtude do artigo 46 da Lei 29/1988, de 13 de xullo, reguladora da xurisdición contenciosa-administrativa. Porto do Son, 15 de maio de 2015. O alcalde Asdo.: José Luis Oujo Pouso